Ha gant remziad nevez ar c'hoarioù evel re ar Wii eo aesoc'h lakaat an holl da gemer perzh (hag ar PlayStation Move a zo o paouez dont er-maez, ha Project Natal war an Xbox, a c'hallfe ma lakaat da brenañ unan da vat). Peurliesañ e seblant diaes ha luziet ar c'hoarioù, evit ar gerent, hogen gant an DS hag ar Wii, oc'h implij jestroù kentoc'h eget poezelloù dibaboù diwar-did (B evit nullañ/mont en a-dreñv, da skouer; perak ?) eo kalz aesoc'h dezho kemer-perzh. Gwelet ma mamm o frikañ ma c'hoar d'ar c'hoari tennis war ar Wii a zo farsus, ha lakaat ar gerent da geveziñ o lakaat al Lapined Droch da seniñ Smoke on the Water tra ma c'hoarzh ar vugale leizh o c'hof a zo un abadenn eus ar plijusañ. D'am soñj ez eus bet kroget ur fiñv war-du digoradur ar bedig-se d'an holl, ha gwell a-se. Ne sikouro ket ma labour da vont war-raok, avat !